open-index/open-wikipedia-markdown huggingface dataset:
Hey Arnold! The Jungle Movie

«**Hey Arnold! The Jungle Movie**», Առնոլդի մասին պատմող երկրորդ լիամետրաժ մուլտիպլիկացիոն ֆիլմն է, որտեղ որոշել են ավարտին հասցնել «Հեյ, Առնոլդ» սերիալը։ Պրեմիերան որոշել են կայացնել 2017 թվականի նոյեմբերի 23-ին։

## Սյուժե
Մուլտֆիլմը լինելու է նախորդ եթերաշրջանի շարունակությունը, որի վերջում Առնոլդը գտնելու է քարտ և որոշելու ուղևորվել ջունգլի՝ ծնողներին որոնելու։

## Դերերում
* **Մայսոն Կոտտոն** - Առնոլդ
* **Բենյամին Ֆլորենս** - Ջերլանդ
* **Դեն Կաստելանետա** - Առնոլդի պապիկը
* **Ֆրանչեսկա Մարի Սմիտ** - Հելգա Պատակի
* **Թրեսս Մակհիլլ** - Առնոլդի տատիկը
* **Կրեյգ Բարտլետ** - Առնոլդի հայրիկը
* **Անտուանետտա Ստելլա** - Առնոլդի մայրիկը
* **Ջաստին Շենկորու** - Գարոլդ Բերման
* **Օլիվիա Հեկ** - Ռոնդա Վելինգտոն-Լլոյդ
* **Էնդի Լի․ Մակաֆի** - Ֆիբի Հեյերդալ
* **Գևին Լյուս** - Յուդժին
* **Էյդեն Լևանդովսկի** - Ստնիկի Պետերսոն
* **Լայյա Հայես** - Նադին
* **Նիկոլաս Կանտու** - Կյորլի
* **Դեն Բատլեր** - Պարոն Ռոբերտ Սիմմոնս
* **Մորիս Լամարշ** - Ռոբերտ Պատակի
* **Կետ Սուսի** - Մարիամ Պատակի
* **Նիկա Ֆուտերման** - Օլգա Պատակի
* **Կարլոս Ալազրկի** - Էդուարդո
* **Դոմ Իռերա** - Էրնի Պոտտս
* **Ուոլլի Վինգերտ** - Պարոն Խրյու, Դինո Սպոմոնի
* **Դեննի Կուկսի** - парень-ступенька
* **Դենիլի Ջուդովիտս** - Պեննի Սմիտ
* **Ջեյմս Բելուշի** - մարզիչ՝ Ջեկ Ուիտենբերգ
* **Ստիվեն Ստենտոն** - մարդ-աղավնի
* **Լեյոն Տորան** - TBA
* **Ջժամիլ Ուոլկեր** Սմիտ - TBA
* **Ալֆրեդ Մոլինա** - ստվեր

## Ստեղծումը
Հայտնի է, որ Կրեյգ Բարտլետը երկրորդ լիամետրաժ մուլտֆիլմի սցենարը գրել է շատ վաղուց։ Նա ինքն է ասել այդ մասին, երբ չատով գրվում էր իր երգրպագունների հետ։

Սկզբից «Nickelodeon» ստուդիային հավանել է՝ երկրորդ լիամետրաժի սցենարը, բայց «Առնո՛լդ» մուլտֆիլմի ձախողումից հետո՝ նախագծերը փոխվեցին։

2015 թվականի նոյեմբերի 23-ին «Nickelodeon»-ը հայտարարում է, ասելով, որ կա մի խումբ, որը կարող է շարունակել մուլտֆիլմի սյուժեն և կբացահայտի Առնոլդի ծնողների ճակատագիրը։

Հնչյունավորման համար շատ դերասաններ են ընդգրկվել նախորդ անձնակազմից։ 2016 թվականի մարտի 6-ին դերասանուհի Նիկա Ֆուտերման, որը հնչյունավորում է Օլգա Պատակիին, հայտարարել է, որ նա և նրա հերոսուհին հայտնվելու հետ երկժամանոց ֆիլմում։

2016 թվականի մարտի 1-ին, որ հեռուստատեսական ֆիլմը՝ «*The Jungle Movie*» բաժանվել է 2 մասի, որն էլ կցուցադրվի 2017 թվականի նոյեմբերի 23-ին։

## Ծանոթագրություններ

## Արտաքին հղումներ
* Эй Арнольд !: The Jungle Movie wikia

Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2017 մուլտֆիլմեր
Կատեգորիա:2017 ֆիլմեր
Կատեգորիա:Ամերիկյան ֆիլմեր
ՊրիվատԲանկ

**ՊրիվատԲանկ**, Ուկրաինայի խոշորագույն բանկ։ Զբաղեցնում է առաջատար դիրք ճյուղի բոլոր ֆինանսական ցուցանիշների գծով։ Կազմում է Ուկրաինայի բանկերի քառորդ մասը՝ հանդիսանալով համակարգորեն կարևոր և խոշորագույն խնայողական բանկ, որը սպասարկում է երկրի բնակչության ավանդների մեկ երրորդը։

Գլխավոր գրասենյակը տեղակայված է Դնեպրոպետրովսկում։ Ունի ներկայացուցչություններ Ուկրաինայի սահմաններից դուրս։ «ՊրիվատԲանկ» բրենդը միավորում է ՊրիվատԲանկ (Ուկրաինա), AS PrivatBank (Լատվիա) և մասնաճյուղեր Պորտուգալիայում և Իտալիայում։ Ունեն մասնաճյուղ Կիպրոսում, ինչպես նաև ներկայացուցչություններ Պեկինում և Ալմա Աթայում։

Պրիվատբանկին է պատկանում LiqPay վճարման ծառայությունը։

2016 թվականի դեկտեմբերի 18-ին Ուկրաինայի Նախարարների խորհուրդը կողմ հանդես եկավ Ազգային բանկի առաջարկին՝ ՊրիվատԲանկի ազգայնացման մասին։

## Սեփականատերեր և ղեկավարություն
Բանկի հիմնական սեփականատերերը նրա հիմնադիրներ խոշոր բիզնեսմեններ Իգոր Կոլոմոյսկին և Գենադի Բոգոլյուբովն էին, որոնց էին պատկանում բաժնետոմսերի 36,98 %-ը ուղղակիորեն և 16,23 %-ը՝ հավասար բաժիններով TRIANTAL INVESTMENTS LTD օֆշորային ընկերության միջոցով, որը գրանցված է Բրիտանական Վիրջինյան կղզիներում։ Եվս 10 % բաժնետոմսեր պատկանում էին մինորիտար բաժնետերերի խմբին, որոնց թվում են առանցքային համասեփականատերերի գործընկեր Ալեքսեյ Մարտինովը և բանկի թոփ-մենեջմենթը՝ ղեկավարման նախագահ Ալեքսանդր Դուբիլետը (3,03 %) և նրա առաջին տեղակալ Տիմուր Նովիկովը (1,52 %):

## Ծանոթագրություններ

## Արտաքին հղումներ
* Բանկի պաշտոնական կայք
* ՊրիվատԲանկ - էջը Լիգա կայքում
* ՊրիվատԲանկը սայթաքել է նավթի վրա
* Allbanks.ru — Բանկերի կատալոգ — ՊրիվատԲանկ 

Կատեգորիա:Ուկրաինայի բանկեր
Call of Duty (խաղերի շարք)

**«Call of Duty»**, համակարգչային խաղերի շարք Երկրորդ համաշխարհային, սառը և ահաբեկիչների դեմ պատերազմների մասին, ինչպես նաև ենթադրյալ Երրորդ համաշխարհային պատերազմի մասին։ Խաղերի շարքը կազմված է 30 հիմնական խաղերից և 10 ճյուղերից։ Սկզբից խաղը ստեղծվել է անհատական համակարգիչների համար։ *Call of Duty-*ին թողարկել են «Activision» և «Aspyr Media» ընկերությունները։

## Հիմնական խաղեր

### Հայտնի խաղացողները
* Գիլերմո դել Տորո - խաղերի շարքի երկրպագու, նրա ամենասիրած խաղն է *«Call of Duty: World at War»*, իսկ երկրորդ տեղում *Modern Warfare*;
* Խաղերի շարքի երկրպագու, միաժամանակ ամերիկյան ֆուտբոլի «Սինսինատի Բենգալս» թիմի հայտնի խաղացող Չեդ Օչոսինկոն (), կատարեց ամուսնության առաջարկություն իր զուգընկերուհուն, *«Call of Duty»* խաղալու ժամանակ։
* Նույնիսկ Քիմ Քարդաշյանը թվիթերում հայտնել է, որ անհամբեր սպասում է *«Call of Duty: Black Ops II»* խաղին։ Սկզբում Քիմի երկրպագուները մտածեցին, թե դա գովազդ է․ բայց նա հայտնեց, որ ոչ ոք չի վարձատրել նրան։

## Արտաքին հղումներ
* IGN: Top 25 PC Games of All Time

Կատեգորիա:Համակարգչային խաղեր
Կատեգորիա:Windows տեսախաղեր
Խնամիներ

**«Խնամիներ»** ուկրաինական հումորային սերիալ։ Ընդամենը 6 եթերաշրջան և «Ամանորյա խնամիներ» մյուզիքլ։

«Խնամիներ» սերիալի պրեմիերան կայացել է «Россия-1» «1+1», «Беларусь 1» հեռուստաալիքներով։
thumb|

## Խնամիներ ֆիլմերի և սերիալի շարքը
### Խնամիներ (2008)
Նորապսակներ Մաշա և Մաքսիմ Կովոլյովները որոշում են հանգստանալ Իտալիայում, իսկ նրանց 5-ամյա Ժենիային ուզում էին թողնել ծնողների մոտ, բայց ծնողները հրաժարվում են զբաղվածության պատճառով։ Խառնաշփոթության պատճառով, թոռնիկի մոտ գալիս են և Մաշայի և Մաքսիմի ծնողները։ Պարզվում է, որ նրանք իրար ատում են։ Նրանք հայտնվում են չորս հոգով մի տան մեջ։ Նրանց ամենքն ունեն իրենց դաստիարակելու մեթոդները։ Սկսվում է կռիվ թոռնիկի ուշադրության համար։ Մաքսիմի ծնողներ ամեն ինչում սահմանափակում էին աղջկան, իսկ Մաշային ընդհակառակը։ Խնամիները միշտ հայտնվում են անհարմար իրավիճակներում, որից դուրս գալու համար նրանք պետք է միահամուռ լինեն։

### Խնամիներ 2 (2009)
Մաշայի հղիության վերջին ամիսն էր։ Իր և Մաքսիմի հարաբերություններում ճգնաժամ է։ Այդ խնդրի մեջ է մտնում 6-ամյա Ժենիան։ Աղջիկը գտնում է մի յուրօրինակ միջոց՝ կանչում ՝ իր տատիկ-պապիկներին։ Խնամիները մեկնում են օգնության։ Նրանք փորձում են հաշտեցնել նրանց, սակայն վերջում նրանք կռվում են։ Եվ իրադրությունը միայն կարող է փրկել միասնականությունը։ Մաշան ունենում է երկվորյակներ։

## Ծանոթագրություններ

Կատեգորիա:2007 հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Ուկրաինական հեռուստասերիալներ
Թոմաս Ռուկաս

**Թոմաս Գինտարասովիչ Ռուկաս** (, սեպտեմբերի 4, 1996, Սանկտ Պետերբուրգ, Ռուսաստան), ռուս ֆուտբոլիստ, պաշտպան։ Հանդես է գալիս պորտուգալական «*Սպորտինգ B*»-ի կազմում։

## Ակումբային կարիերա
2015 թվականին Թոմաս Ռուկասը պայմանագիր է կնքել իսպանական «Խետաֆե B»-ի հետ։ Նա թիմի կազմում անցկացրել է 1 մրցաշրջան՝ մասնակցելով 9 հանդիպման։

2016 թվականին Թոմաս Ռուկասը տեղափոխվել է պորտուգալական «Սպորտինգ B»:

## Անձնական կյանքը
Թոմասի եղբայրը՝ Անդրիուսը նույնպես ֆուտբոլիստ է։

## Ծանոթագրություններ

## Արտաքին հղումներ
* Էջը rfpl.org կայքում 
 

Կատեգորիա:1996 ծնունդներ
Կատեգորիա:Ռուս ֆուտբոլիստներ
Կատեգորիա:Սանկտ Պետերբուրգ քաղաքում ծնվածներ
Կատեգորիա:Սեպտեմբերի 4 ծնունդներ
Կատեգորիա:Տղամարդկանց ֆուտբոլի պաշտպաններ
Նիկողայոս Արղության-Երկայնաբազուկ

**Նիկողայոս Բարսեղյան Արղության-Երկայնաբազուկ** (), հայազգի պետական, քաղաքական, հասարակական հայտնի գործիչ, ակնառու մտավորական, Թիֆլիսի քաղաքապետ։

## Պետական - հասարակական գործունեություն

Իշխան Ն. Արղության-Երկայնաբազուկը քաղաքական ներքին հակամարտության պայմաններում 1891 թվականի ապրիլի 25-ին ստանձնում է Թիֆլիսի քաղաքագլխի պաշտոնը՝ ղեկավարելով քաղաքը մինչև 1893 թվականի հուլիսի 10-ը։

Ի դեպ 1892 թվականին ընտրվել է Զրկինյանց Սուրբ Կարապետ եկեղեցու հոգաբարձու։

Հրաժարականից հետո Ն. Արղության-Երկայնաբազուկը երկրորդ անգամ քաղաքագլխի պաշտոնում ընտրվել է քաղաքագլուխ Պողոս Իզմայիլյանի մահից հետո՝ 1895 թվականին 54 կողմ և 10 դեմ ձայների հարաբերությամբ։

Երկու տարի և երկու ամիս պաշտոնավարելուց հետո Ն. Արղության-Երկայնաբազուկը, առանց սահմանված ժամկետը (4 տարի) լրանալու, 1896 թվականի հուլիսի 12-ին հրաժարական է տալիս խորհրդարանի պատգամավորների միմյանց հետ վեճերի պատճառով։ Մինչև հրաժարականի դիմումի հաստատումը (1896 թվականի նոյեմբերի 5) 1896 թվականի հուլիսի 31-ին Թիֆլիսի նահանգապետի կողմից պարգևատրվել է արծաթե մեդալով և կրծքանշանով։

1900 թվականին Ն. Արղության-Երկայնաբազուկի 300 ռուբլի նվիրատվությամբ աջակցել է Թիֆլիսի «Ժողովրդական տան» շինարարությանը։

Ն. Արղության-Երկայնաբազուկը 1903 թվականի փետրվարի 24-ին Թիֆլիսի քաղաքագլուխ է ընտրվել նաև երրորդ անգամ՝ պաշտոնավարելով մինչև 1904 թվականի մարտի 3-ը։ Պաշտոնավարման ժամկետի ավարտին չսպասելով՝ վաղաժամկետ հրաժարական է տվել։

Ն. Արղության-Երկայնաբազուկի Թիֆլիսի քաղաքագլուխ եղած ժամանակ՝ 1903 թվականին, նրա ակտիվ մասնակցությամբ իրականացվել է ֆինանսական մեծ ներդրումներ պահանջող շինարարություններից մեկը՝ Երևանյան հրապարակում գտնվող «Քաղաքային տան» շինարարությունը։ Երրորդ հրաժարականից հետո Ն. Արղության-Երկայնաբազուկը սեփական միջոցներով նպաստել է հատկապես կրթական ոլորտի զարգացմանը։ Մինչև իր մահը նա հանդիսացել է Թիֆլիսի արական գիմնազիայի հոգաբարձուների խորհրդի անդամ։ Խուլ-համր երեխաների համար քաղաքում հիմնել է դպրոց, որի նախագահն էր մինչև կյանքի վերջը։

Իշխան Արղության-Երկայնաբազուկը ակնառու մտավորական էր։ Նրա հարուստ գրադարանը, որը կազմված էր 10.000 հատորից, կովկասագիտության բացառիկ արժեք էր ներկայացնում։ Չնայած տվյալ ժամանակի դժվարին քաղաքական, ազգային իրադրության՝ նրա ընտանիքին հաջողվեց արժեքավոր գրադարանը փոխադրել նորանկախ Հայաստանի մայրաքաղաք Երևան։

## Ընտանիք
Նիկողայոս Արղության-Երկայնաբազուկը ամուսնացած էր Մարիամ Հովհաննիսյան Արղությանցի (ծննդյան ազգանունը՝ Միրզայանց) հետ։ Վերջինս հայտնի էր իր բարեգործություններով։ Վախճանվել է 1919 թվականին։

Ունեցել է 5 երեխա՝ 3 տղա, 2 աղջիկ, որոնք 1920 թվականին տեղափոխվել են Փարիզ։

## Մահ և հուղարկավորություն

Իշխան Նիկողայոս Արղության-Երկայնաբազուկը վախճանվել է 1916 թվականի մարտի 30-ին։ Ապրիլի 7-ին Թիֆլիսի հայկական Մայր տաճարում կատարվեց պատարագ և աճյունը տեղափոխվեց Սանահինի վանք, որտեղ ամփոփվեց տոհմական գերեզմանում։

## Ծանոթագրություններ

Կատեգորիա:Թբիլիսիի հայազգի քաղաքապետներ
Կատեգորիա:1845 ծնունդներ
Կատեգորիա:Մարտի 30 մահեր
Կատեգորիա:1916 մահեր
Կատեգորիա:Հայ պետական գործիչներ
Կատեգորիա:Հայ հասարակական գործիչներ
Կատեգորիա:Հայ քաղաքական գործիչներ
Կատեգորիա:Արղության-Երկայնաբազուկներ
Անդրեյ Կառլովի սպանություն

**Անդրեյ Կառլովի սպանություն**, Թուրքիայում Ռուսաստանի արտակարգ և լիազոր դեսպանի սպանությունը, որը տեղի է ունեցել 2016 թվականի դեկտեմբերի 19-ին Անկարայում՝ ցուցահանդեսի բացման ժամանակ, 22-ամյա թուրք ոստիկան Մևլութ Մերթ Ալթինթաշի կողմից։ Ցուցահանդեսը կոչվում էր «Ռուսաստանը թուրքերի աչքերով»։ Կրակոցներից հետո մարդասպանը մի քանի անգամ վանկարկել է «Ալլահ Աքբար», «Մի՛ մոռացեք Հալեպը», «Մի՛ մոռացեք Սիրիան»։

Պաշտոնական Մոսկվան սպանությունը որակել է ահաբեկչական գործողություն։

## Մարդասպան
Թուրքական աղբյուրները հայտնել են, որ զինված հարձակում գործած անձը 22-ամյա ոստիկան է եղել՝ Մևլութ Մերթ Ալթինթաշ անունով, որը սպանվեց նույն օրը (հունիսի 24, 1994 - դեկտեմբերի 19, 2016)։ Սպանությունից հետո թուրքական ոստիկանությունը ձերբակալել է մարդասպանի մորը և քրոջը։

## Արձագանք

### Տեղական
*  Թուրքիայի նախագահ Ռեջեփ Թայիփ Էրդողանը սպանությունից հետո զանգահարել է ռուս գործընկեր Վլադիմիր Պուտինին։
### Միջազգային
*  «Մենք կարծում ենք, որ սա ահաբեկչական ակտ է»,֊ ասել է ՌԴ արտաքին գործերի նախարարության տեղեկատվության և լրատվության վարչության տնօրեն Մարիա Զախարովան։
*  Հայաստանի նախագահ Սերժ Սարգսյանը ցավակցական հեռագիր է հղել Ռուսաստանի Դաշնության նախագահ Վլադիմիր Պուտինին՝ Թուրքիայում ՌԴ դեսպան Անդրեյ Կառլովի սպանության կապակցությամբ։

## Ծանոթագրություններ

## Արտաքին հղումներ
* Russian ambassador to Turkey Andrei Karlov shot dead in Ankara
* Assassin shouts 'Allahu Akbar' after shooting Russian ambassador to Turkey (GRAPHIC VIDEO)

Կատեգորիա:2016 ահաբեկչություններ
Կատեգորիա:Ահաբեկչական գործողություններ Թուրքիայում
Կատեգորիա:Թուրքիայի պատմություն
Կատեգորիա:Թուրքիայում 2016 թվականի ահաբեկչական գործողություններ
Կատեգորիա:Թուրքիայում հրազենից մահացածներ
Կատեգորիա:Թուրքիայում սպանված անձինք
Կատեգորիա:Ռուս-թուրքական հարաբերություններ
Հովհաննես Իզմիրյան

**Հովհաննես Իզմիրյան (ց)** (ծննդ անհայտ, Տփղիս - մահվ. անհայտ, Թիֆլիս), հայազգի պետական գործիչ, Թիֆլիսի քաղաքագլուխ։

Հովհաննես Իզմիրյանի կենսագրական քիչ տվյալներ են հայտնի։ Նա սերում է Տփղիսի հայկական բնիկ տոհմից, որն ուներ առաջին կարգի քաղաքացիության տիտղոս։ Հ. Իզմիրյանն առաջինն էր, որ ընտրվեց քաղաքագլուխ 1840 թվականին Թիֆլիսի կառավարման հասարակական կանոնադրության հաստատումից հետո։ Քաղաքագլխի պաշտոնը ստանձնել է 1840 թվականից 1843 թվականներին։

Հ.Իզմիրյանի վարչական գործունեությունից հայտնի է, որ նա մեկն էր իր ժամանակի այն մտավորականներից, ով, ելնելով հասարակական շահերից, ձգտել էր օրենքի ուժով սահմանափակել համքարների միահեծան ինչ-ինչ իրավունքները, որ հենված էին սովորույթի ուժի վրա։ Այդ կապակցությամբ նա մի նախագիծ էր հեղինակել և որպես առաջարկ՝ այն ուղարկել Կովկասի փոխարքա Վորոնցովին։

Ամենայն հավանականությամբ Հ. Իզմիրյանը թաղված է եղել Թբիլիսիի հայկական Խոջիվանքի գերեզմանատանը։ Հայտնի է, որ նրա գերեզմանը ոչնչացվել է։

## Ծանոթագրություններ

Կատեգորիա:Խոջիվանքի գերեզմանատանը թաղվածներ
Կատեգորիա:Թբիլիսիի հայազգի քաղաքապետներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հայ հասարակական գործիչներ
Մարիա Գրացիա Կուչինոտտա

**Մարիա Գրացիա Կուչինոտտա** (, ), իտալացի դերասանուհի, պրոդյուսեր և մոդել։

## Կենսագրություն
1995 թվականի հոկտեմբերի 8-ին Մարիան ամուսնացավ Ջուլիո Վիոլատիի ( Giulio Violati) հետ։ Նրանք ունեն դուստր՝ Ջուլիա ( Giulia):

## Կարիերա
1987 թվականին «Միսս Իտալիա» մրցույթում գրավեց 3 տեղը։ 1990 թվականին առաջնաելույթ ունեցավ հեռուստատեսության մեջ։ Մարիան միջազգային ճանաչում ստացավ «Փոստատար» ֆիլմում իր դերից հետո։ 1999 թվականին նա նկարահանվեց «Ամբողջ աշխարհն էլ քիչ է» ֆիլմում, ինչպես նաև հայտնվեց «Սոպրանոյի տոհմը» հեռուստասերիալի «Իզաբելլա» սերիայում։ 2005 թվականին հնչյունավորեց Սայդշոու Բոբի հարս` Ֆրանչեսկային, «Սիմփսոնները» մուլտսերիալի «Italian Bob» սերիայում։ Մարիան նկարահանվել է ավելի քան 73 ֆիլմերում և հեռուստասերիալներում։

## Նվաճում
* 1998 - «New York International Independent Film & Video Festival» մրցանակ «Լավագույն դերասանուհի դրամատիկական ֆիլմում» կատեգորիայում («A Brooklyn State of Mind»)
* 2005 - «Kineo Awards» մրցանակ «Leo Cut Trilogy Award» կատեգորիայում
* 2005 - «Capri Peace Award» («Անտեսանելի երեխաները») մրցանակ
* 2007 - «Capri Peace Award» մրցանակ
* 2012 - «Italian National Syndicate of Film Journalists» մրցանակ «Best New Short Film Director» («Il maestro») կատեգորիայում

## Ծանոթագրություններ

## Արտաքին հղումներ
* 
* 

Կատեգորիա:1968 ծնունդներ
Կատեգորիա:XXI դարի դերասանուհիներ
Կատեգորիա:Դերասաններ այբբենական կարգով
Կատեգորիա:Իտալական հեռուստատեսության դերասանուհիներ
Կատեգորիա:Իտալացի Ֆոտոմոդելներ
Կատեգորիա:Իտալացի դերասանուհիներ
Կատեգորիա:Իտալացի մոդելներ
Կատեգորիա:Իտալացի պրոդյուսերներ
Կատեգորիա:Իտալացի սցենարիստներ
Կատեգորիա:Հուլիսի 27 ծնունդներ
Կատեգորիա:Մեսինա քաղաքում ծնվածներ
Կատեգորիա:Մոդելներ
Կատեգորիա:Պրոդյուսերներ այբբենական կարգով
Հերման Ռորշախ

**Հերման Ռորշախ** (, )՝ շվեյցարացի հոգեբույժ, հոգեբան, «Ռորշախի թանաքաբծեր» թեստի հեղինակն է (1921 թվական)։ Գործածության մեջ է դրել հոգեդիագնոստիկա տերմինը։

## Կենսագրություն
Հերման Ռորշախը մեծացել է Շաֆհաուզենում, ի սկզբանե ցանկացել է դառնալ նկարիչ, քանի որ նրա հայրը նկարչության ուսուցիչ էր, նա նույնպես զբաղվել է գեղանկարչությամբ և գծանկարչությամբ։ Սակայն ավելի ուշ Էռնստ Հեկկելի առաջարկությամբ, ում նամակ էր գրել և ստացել պատասխանը, սկսեց բժշկություն ուսումնասիրել Ցյուրիխում, որպեսզի հետագայում դառնա հոգեբույժ։ Նա ներկա է գտնվել Էյգեն Բլեյլերի դասախոսություններին՝ ընդհանուր և հատուկ հոգեբուժությունից, ինչպես նաև հոգեբուժական կլինիկայում՝ Կարլ Գուստավ Յունգի մոտ,հոգեախտաբանության հիստերիայից։ Ցյուրիխում, Բեռնում, Բեռլինում սովորելուց մի քանի կիսամյակ հետո՝ 1909 թվականին Ռորշախը հանձնեց բժշկի պետական քննություն։

Ուսուցման ընթացքում տեղի ունեցավ նրա և համակուրսեցու՝ Օլգա Շտեմպելինի (Կազանից) նշանադրությունը, ով ռուսական ծագում ուներ, նրանք ամուսնացան 1910 թվականին։ Ավելի ուշ նրանք ունեցան երկու երեխա՝ որդի՝ 1917 թվականին և դուստր՝ 1919 թվականին։

1913 թվականին Հերման Ռորշախը կնոջ հետ փորձեցին բժշկի աշխատանք գտնել Ռուսաստանում, բայց անհաջող։ Արդյունքում Ռորշախը աշխատել է Մյունստերլինգենի, Բեռնի, Վալդաույի հոգեբուժական հաստատություններում։

Երկար ժամանակ Ռորշախի հետաքրքրությունների կենտրոնում գտնվում էր հոգեվերլուծությունը։ Նա դարձավ այդ ժամանակ Շվեյցարիայում բժշկական շրջանակներում հայտնի հոգեվերլուծական մեթոդի կողմնակիցը։

1919 թվականին Ռորշախը զբաղեցրեց Շվեյցարիական հոգեվերլուծական կազմակերծության փոխնախագահի պաշտոնը։ 1921 թվականին լույս տեսավ Ռորշախի «Հոգեդիագնոստիկա» աշխատանքը։

Ռորշախը մահացել է 1922 թվականի ապրիլի 2-ին՝ պերիտոնիտից, կույր աղիքի ելունի վիրահատությունից հետո, Հերիսաույի հիվանդանոցում, 37 տարեկան հասակում։

## Ծանոթագրություններ

## Արտաքին հղումներ
* ГՀերման Ռոշարխը հոգեբանական բառարանում
* Հերման Ռոշարխի կենսագրությունը 
* ГՀերմանը Կլյակսա մականվամբ 
* Ով է ով հոգեբանության մեջ՝ Հերման Ռոշարխ 
* Վ. Ի. Օվչարենկո։ Հերման Ռոշարխ 
* Метод Роршаха по интегративной системе Экснера. Стимульные карты. 

Կատեգորիա:Շվեյցարացի հոգեբույժներ
Կատեգորիա:Ցյուրիխի համալսարանի շրջանավարտներ
Կատեգորիա:Բեռնի համալսարանի շրջանավարտներ
Կատեգորիա:Շվեյցարացի գիտնականներ
Կատեգորիա:Շվեյցարացի հոգեբաններ
Կատեգորիա:Շվեյցարացի բժիշկներ
Կատեգորիա:20-րդ դարի հոգեբաններ
Արծվիկ

**Արծվիկ Բորիկի Հարությունյան** (), հայ փոփ և էստրադային երգչուհի, ռուսական «The Voice» նախագծի մասնակից, «Դեպի Եվրատեսիլ» երաժշտական մրցույթի հաղթող, «Եվրատեսիլ-2017»-ի Հայաստանի ներկայացուցիչ։

## Կենսագրություն
Արծվիկ Հարությունյանը ծնվել է 1984 թվականի հոկտեմբերի 21-ին Հայաստանում։ Ծնունդից 5 տարի անց Արծվիկի ընտանիքը տեղափոխվում է Ռուսաստան՝ Մոսկվա։ Մաթեմատիկական ուղղվածություն ունեցող դպրոցում ուսում ստանալուց հետո, Արծվիկն իր կրթությունը որոշում է շարունակել Մոսկվայի պետական մանկավարժական համալսարանում` փորձելով իր ապագան կապել հոգեբան-լոգոպետի մասնագիտության հետ։ Դրան զուգահեռ նաև փորձել է իր ներուժը դրսևորել բազում այլ ասպարեզներում, սակայն երաժշտությունը «հաղթանակել» է։

## Կարիերա
Արծվիկը երգի ու երաժշտության նկատմամբ հետաքրքրություն է ցուցաբերել դեռ վաղ մանկության տարիքից՝ հարուցելով ընտանիքի անդամների զարմանքն ու հիացմունքը։ Սակայն այս հարցում որոշիչ է դառնում 1992 թվականը, երբ պատահաբար հեռուստատեսությամբ դիտած «Թիկնապահը» ֆիլմը և «ծանոթությունը» Ուիթնի Հյուսթոնի հետ ստիպում է Արծվիկին հասկանալ, որ իր ապագան անխուսափելիորեն կապված է լինելու երաժշտության հետ։ Այնուամենայնիվ, տվյալ ասպարեզում գործունեություն ծավալելու համարձակություն Արծվիկը ձեռք է բերում տարիներ անց միայն։ Ամանորի գիշերը երազանք պահելիս՝ Արծվիկը վերջնականապես որոշում է զբաղվել միայն ու միմիայն երգարվեստով։ Որոշումն ընդունելուց անմիջապես հետո սկսվում է ստեղծագործական ակտիվ շրջան։

2012 թվականին Արծվիկը դառնում է «Jazz Parking» նախագծի անդամ։ Նույն թվականին հաջողությամբ մասնակցում է նաև միջազգային «The Voice» նախագծի ռուսական տարբերակին։

Կարճ ժամանակահատվածում Արծվիկը հասցնում է ճանաչում ձեռք բերել և սիրվել ոչ միայն Ռուսաստանում, այլև՝ Հայաստանում։ Ստեղծագործական բուռն ընթացքը ստիպում է երկրպագուներին պարբերաբար նոր երգերով ու կատարումներով ներկայանալ, որոնց շարքում ինչպես ժողովրդական և գուսանական մի շարք երգեր են («Դու իմ մուսան ես», «Թամամ աշխարհ», «Արի, արի»), այնպես էլ՝ էստրադային («Why», «No fear», «I Say Yes», «Сестры по духу») և այլն։ Արծվիկը մասնակցում է համերգների և երաժշտական փառատոնների ոչ միայն Ռուսաստանի տարբեր քաղաքներում, այլև՝ Հայաստանում։

Թեև Արծվիկը միշտ էլ փորձել է ամուր կապ ստեղծել հայրենիքի հետ, այնուամենայնիվ, հենց 2016 թվականին է նա որոշում կայացնում վերադառնալ Հայաստան և մասնակցել Առաջին ալիքի «Դեպի եվրատեսիլ» համահայկական երաժշտական նախագծին։ Պատճառներից մեկն էլ այն էր, որ Արծվիկը միշտ էլ ցանկացել է Հայաստանը ներկայացնել երգի համաեվրոպական մրցույթին ու Հայաստանյան մրցույթը լավագույն հարթակն էր, որն Արծվիկը որոշեց բաց չթողնել։ Ողջ նախագծի ընթացքում, ստանալով ժյուրիի և հեռուստադիտողների կողմից ամենաբարձր միավորները և վայելելով երկրպագուների սերը՝ Արծվիկը հնարավորություն է ստանում մայիսին Հայաստանը ներկայացնելու Ուկրաինայի մայրաքաղաք Կիևում կայանալիք «Եվրատեսիլ-2017»-ին։ Ողջ նախագծի ընթացքում Արծվիկին աջակցել է թիմի ղեկավար, «Եվրատեսիլ-2015»-ի Հայաստանյան ներկայացուցիչ Genalogy խմբի անդամ Եսայի Ալթունյանը։ Նա Եվրատեսիլի եզրափակիչ փուլում զբաղեցրել է 18-րդ տեղը։

Կատեգորիա:Հայ երգչուհիներ
Կատեգորիա:Հայաստանի մասնակիցները Եվրատեսիլ երգի մրցույթում
Կատեգորիա:21-րդ դարի երգչուհիներ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Մոսկվայի պետական մանկավարժական համալսարանի շրջանավարտներ
Կատեգորիա:Ռուսաստանի փոփ-վոկալիստներ
Ահաբեկչություն Բեռլինում (2016)

**Բեռլինի ահաբեկչություն**, ահաբեկչական գործողություն Գերմանիայի մայրաքաղաք Բեռլինում, 2016 թվականի դեկտեմբերի 19-ին։ Բեռնատար մեքենան Բեռլինի Սուրբծննդյան տոնավաճառի մոտ մտել է մարդկանց բազմության մեջ, որի հետևանքով զոհվել է առնվազն 9 մարդ և վիրավորվել է 50-ը։ Գերմանական ոստիկանությունը տեղի ունեցածը որակել է ահաբեկչություն։

Բեռնատարը շարժվել է 50-80 մետր, որից հետո ոստիկանությունը կանգնեցրել է այն, բեռնատարի վարորդը ձերբակալվել է։ Տեղեկությունների համաձայն, ահաբեկչության պատասխանատվությունն իր վրա է վերցրել Իսլամական Պետությունը։ Բեռնատարի ուղևորը մահացել է տեղում։

## Տես նաև
* Ահաբեկչություն Նիսում (նմանօրինակ ահաբեկչություն)

## Ծանոթագրություններ

Կատեգորիա:2016 ահաբեկչություններ
Կատեգորիա:Ահաբեկչական գործողություններ Գերմանիայում
Կատեգորիա:Բեռլինի պատմություն
Ստեփան Գաբրիելյան Խատիսյան

**Ստեփան Գաբրիելյան Խատիսյան (ց)** (ծննդ. անհայտ Տփղիս - մահվ. անհայտ Թիֆլիս), հայազգի պետական, հասարակական գործիչ, Թիֆլիսի քաղաքագլուխ։

Ս. Խատիսյանի կենսագրական քիչ տվյալներ են հայտնի։ Սերում է Տփղիսի բնիկ հայկական տոհմական առաջին կարգի քաղաքացիության շնորհում ունեցող Խատիսյան (ց) գերդաստանից։ 1820-ական թվականներից նպաստել է Թիֆլիսի հայկական Ներսիսյան դպրոցի կայացման գործին։

Թիֆլիսի քաղաքագլխի պաշտոնը ստանձնել է 1843 թվականին՝ պաշտոնավարելով մինչև 1844 թվականը։ 1845 թվականին Ս.Խատիսյանը հիշվում է այն 9 անձանց թվում, ովքեր ստանձնել էին արքունի նորաստեղծ թատրոնի շինարարական աշխատանքների ղեկավարման գործը։

Ամենայն հավանականությամբ թաղված է եղել Թբիլիսիի հայկական Խոջիվանքի գերեզմանատանը։ Հայտնի է, որ գերեզմանը ոչնչացվել է։

## Ծանոթագրություններ

Կատեգորիա:Թբիլիսիի հայազգի քաղաքապետներ
Կատեգորիա:Թբիլիսի քաղաքում ծնվածներ
Կատեգորիա:Թբիլիսի քաղաքում մահացածներ
Կատեգորիա:Հայ պետական գործիչներ
Կատեգորիա:Հայ հասարակական գործիչներ
Կատեգորիա:Խոջիվանքի գերեզմանատանը թաղվածներ
Վերոնիկա Սամվելյան

**Վերոնիկա Մինասի Սամվելյան** (), հայ դեղաբան։ Բժշկական գիտությունների դոկտոր (1969), պրոֆեսոր (1986):

## Կենսագրություն
Վերոնիկա Սամվելյանը ծնվել է 1924 թվականին Երևանում։ 1947 թվականին ավարտել է Երևանի բժշկական ինստիտուտը։ 1965-1998 թվականներին եղել է ՀՀ առողջապահության նախարարության Սրտաբանության ինստիտուտի դեղաբանության և ախտաբանական ֆիզիոլոգիայի լաբորատորիայի վարիչ։ 1998 թվականից բնակվում է Ավստրալիայում։

Աշխատանքները վերաբերում են խոլինոլիտիկ, հակաջղաձգային, տեղային անզգայացնող, հակաառիթմիային ազդեցության նոր դեղանյութերի որոնման խնդիրներին։ Առաջարկել է «Էնտեպալ» սարքը՝ գործնական բժշկության մեջ պարկինսոնիզմի, խոցային հիվանդության և կրծքային հեղձուկի բուժման համար։ Բացահայտել է ՆՕՔԻ-ում սինթեզված դիֆիզոպրոնիլ պատրաստուկի հակաայտուցային ակտիվությունը և անռիթմության բուժման համար կիրառել տրիմեկաին։

## Պարգևներ
* ՀԽՍՀ պետական մրցանակ (1978 թ.)

## Երկեր
Հեղինակ է 140 գիտական հոդվածների և երկու մենագրության։

* Экспериментальная терапия отека головного мозга, Е., 1981.
* Пироликапинновый антиаритмический препарат, улучшающий кровоснабжение миокарда, Е., 1985.
* Лоштак белый, Е., 1989(համահեղինակ).

## Գրականություն
* Айриян А. П. Армянские учёные-медики. Ер., 1998. 276 с. ISBN 99930-1-001-7.

## Ծանոթագրություններ

Կատեգորիա:Հայ դեղաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀԽՍՀ պետական մրցանակի դափնեկիրներ
Անահիտ Սիմոնյան

**Անահիտ Արմենակի Սիմոնյան** (), հայ փոփ երգչուհի։

## Կենսագրություն
Հաճախել է Սուրգուտի թիվ 1 միջնակարգ դպրոցը։ Ուսման հետ զուգընթաց 7 տարի հաճախել է «Էներգետիկ» մշակույթի տան «Ջեմ» վոկալ ստուդիա։ Ելույթներ է ունեցել Նեֆտեկումսկի, Սուրգուտի, Խանտի-Մանսիյսկի բազմաթիվ երաժշտական մրցույթներին։

## Երաժշտական գործունեություն
2004 թվականից տեղափոխվել է Երևան և ընդունվել Հայաստանի Երգի պետական թատրոն։

Երաժշտական կարիերան սկսել է 2006 թվականից, երբ թողարկել է իր առաջին՝ «Իմ Հայաստան» տեսահոլովակը։ Անահիտը մասնակցել է Նեֆտեկումսկի, Սուրգուտի, Խանտի-Մանսիյսկի բազմաթիվ երաժշտական մրցույթների։ 2011 թվականին թողարկել է առաջին՝ «Աստա Լա Վիստա» ձայնասկավառակը։ Համագործակցություններ է ունեցել Մանե Հակոբյանի, Ռիչարդ Մադլենյանի, Հայկոյի և այլ երգահանների հետ։

2007 թվականին ընդունվել է Երևանի Կոմիտասի անվան պետական կոնսերվատորիան, իսկ 2009 թվականին մասնակցել է Հայաստանի հանրային հեռուստաընկերության «Երկու աստղ» երաժշտական նախագծին, ապա՝ Արցախում անցկացված «Ընծա» համահայկական երաժշտական մրցույթին և զբաղեցրել 1-ին տեղը։

## Մրցանակներ

## Ծանոթագրություններ

Կատեգորիա:Հայ երգչուհիներ
Զնդան (գործիք)

մինի|261x261փքս|Դարբինը մուրճով և զնդանով աշխատելիս
մինի|262x262փքս|Զնդան
**Զնդան**, դարբնի հիմքային գործիք է, որի վրա պլաստիկ դեֆորմացիայի մեթոդով մետաղները սառը և ջերմային մշակման են ենթարկվում։ Այն դարբնի հիմնական գործիքներից մեկն է։ Զնդանը իրենից ներկայացնում է կոշտ ու հարթ մակերեսով մետաղյա կոճղ, որի վրա այլ առարկային են հարվածում։ Քանի որ զնդանը բավականին ծավալուն գործիք է, այն սովորաբար անշարժ տեղադրվում և ձգվում է փայտե կոճղի վրա։ Որակյալ զնդանների վրա աշխատելիս մուրճի հարվածի էներգիան պետք է գրեթե նույնչափ էներգիայով ետաթռիչք ապահովի, այսպիսով դարբնի գործը զգալիորեն հեշտացնելով և պակաս ուժ պահանջելով։

## Նյութը և քաշը
Ժամանակակից զնդանների մեծ մասը արտադրվում է ջերմային մշակումն անցած, կռած պողպատից (այն ավելի ամուր է)։ Էժանագին զնդանները արտադրվում են թուջից և ցածրորակ պողպատից, բայց համարվում են ոչ պիտանի լուրջ օգտագործման համար, քանի որ նրանք դեֆորմացվում են օգտագործման ընթացքում և հարվածող գործիքի ետաթռիչք չեն ապահովում։

Դարբնի զնդանները, որոնց վրա ձեռքով են աշխատում, կախված չափսից, կշռում են 30-300 կգ.: Հսկայական մեխանիկական կռաննների 12 տոննայանոց մուրճի օգտագործման դեպքում զնդանի քաշը կարող է հասնել 800 տոննայի, որոնք տեղադրվում են բետոնե հիմքի վրա։

## Կառուցվածք
Տարբեր կառուցվածք ունեցող զնդանների հիմնական տարրերն են՝
* Կոտոշը
* Հերյունի և հատիչի անցքերը
* Հարթ երեսը
* «Ոտքերով» հիմքը

Կատեգորիա:Գործիքներ
Կատեգորիա:Մետաղամշակում
Չարլի Մանգեր

**Չարլզ Թոմաս Մանգեր** (, ), ամերիկացի գործարար, իրավաբան, ներդրող և բարերար։ Եղել է Ուորեն Բաֆեթի կառավարած Բերքշիր Հեթուեյ ընկերության փոխնախագահը։ Բաֆեթը Մանգերին անվանել է «իմ գործընկեր»։ Մանգերը 1984-2011 թթ. աշխատել է որպես Wesco Financial Corporation-ի տնօրեն (Wesco-ի 80%-ն այդ ժամանակ պատկանում էր Բերքշիր Հեթուեյին)։ Նա նաև Լոս Անջելեսում տեղակայված Daily Journal Corporation-ի նախագահն էր և Costco Wholesale Corporation-ի տնօրենը։

Ֆորբս ամսագիրը 2015 թվականին նրա կարողությունը գնահատել է 1,3 միլիարդ դոլար։

Մանգերը ծնվել է Օմահայում, Նեբրասկա։ Որպես պատանի աշխատել է Ուորեն Բաֆեթի պապին պատկանող Buffett & Son խանութում։ Միչիգանի համալսարան ընդունվելուց հետո, որտեղ նա սովորել է մաթեմատիկա, այցելություններից բացի այլևս չի վերադարձել Օմահա։ 1943 թվականին նա դուրս է եկել քոլեջից՝ ծառայության անցնելով ԱՄՆ ռազմաօդային ուժերում։ Պատերազմից հետո ավարտել է Հարվարդի Իրավունքի դպրոցը և սկսել իրավաբանությամբ զբաղվել Լոս Անջելեսում։

1962 թվականին Մանգերը ստեղծել է իր ներդրումային ընկերությունը, որը նման էր Բաֆեթի ընկերությանը։ 1962-1975 թվականներին նրա ընկերությունը ունեցել է տարեկան միջինը 19.8 տոկոսի եկամուտ, ինչը գրեթե չորս անգամ ավելի է եղել շուկայի ցուցանիշներից։

1976 թվականին տեղի է ունեցել Բերքշիր Հեթուեյի և Blue Chip Stamps ընկերությունների միաձուլումը, որտեղ Մանգերը զբաղեցնում էր տնօրենների խորհրդի փոխնախագահի պաշտոնը։

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի իրավաբաններ
Կատեգորիա:Ամերիկացի հասարակական գործիչներ
Կատեգորիա:Ամերիկացի միլիարդատերեր
Կատեգորիա:Ամերիկացի ներդրողներ
Կատեգորիա:Ամերիկացի փաստաբաններ
Կատեգորիա:Ամերիկացի ֆինանսիստներ
Կատեգորիա:Բիզնեսի կառավարիչներ
Կատեգորիա:Իրավաբանական գիտությունների դոկտորներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Հարվարդի համալսարանի շրջանավարտներ
Կատեգորիա:Միչիգանի համալսարանի շրջանավարտներ
Կատեգորիա:Ամերիկացի երկարակյացներ
Լինա Քրիլ

**Լինա Քրիլ** (, )՝ ամերիկյան դերասանուհի, կինոռեժիսոր, սցենարիստ, կինոպրոդյուսեր և լուսանկարիչ։

## Կենսագրություն
Լինա Քրիլը ծնվել է 1970 թվականի օգոստոսի 27-ին Լոս-Անջելեսում (Կալիֆոռնիա, ԱՄՆ)։ Լինան ունի երկու քույր։ Նրանք են՝ Ջոյ Քրիլը և Մոնիկա Լեյսին։

1993 թվականին Լինան ավարտել է Լոս Անջելեսի Կալիֆոռնիական համալսարանը՝ «UCLA»-ն, 1996 թվականին՝ «MFA»-ն:

## Կարիերա
1987-2000 թվականներին Լինան խաղացել է 14 ֆիլմերում և հեռուստասերիալներում։ Կրիլը ֆիլմերում շատ է նկարահանվել իր քույրերի հետ։

Լինան համարվում է կինոռեժիսոր, սցենարիստ, կինոպրոդյուսեր և լուսանկարիչ։

Նա Milan International Film Festival (2001), São Paulo International Film Festival (2001) և «PlanetOut Short Movie Awards» (2005) մրցանակների դափնեկիր է։

## Անձնական կյանք
Լինան բացահայտ լեսբուհի է։

2008 թվականի հունիսի 18-ից նա ամուսնացած է ստուդիայի մենեջեր Ռինատ Գրինբերգի հետ (1973), որի հետ նա հանդիպել է իրենց ամուսնությունից 10 տարի առաջ (2008 թվականին Կալիֆոռնիայում արդեն օրինականացվել էին նույնասեռական ամուսնությունները)։ Նրանք ունեն մեկ տղա, որի անունը Լևի Քրիլ-Գրինբերգ  է (ծնվել է 20.06.2008, ծնդյան ազգանունը՝ Գրինբերգ)։

## Ֆիլմագրություն
### Դերասանուհի

* 1992. Բևերլի Հիլզ, 90210
* 1997. Խճուղի
* 1997: Նեդը և Սթեյսին
* 2000. Վանդակ

## Պրոդյուսեր
* 1998 - «Վեցլարանի սամուրայը»/Six-String Samurai
* 1999- «Անուղղելի»/But I'm a Cheerleader
* 2001 - «Սիրո վիրուսը»/Get Over It

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի կին գրողներ
Կատեգորիա:Ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի լուսանկարիչներ
Կատեգորիա:Ամերիկացի կին ռեժիսորներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Գյոթեբորգի գեղարվեստի թանգարան

**Գյոթեբորգի գեղարվեստի թանգարան** (), արվեստի թանգարան Շվեդիայի Գյոթեբորգ քաղաքի Գյոտապլացեն հրապարակում։

## Հավաքածու
Թանգարանի հավաքածուն ներառում է 19-րդ դարավերջի Հյուսիսային Եվրոպայի երկրների արվեստի աշխարհի լավագույն նմուշները։ Նշանակալի է շռայլորեն զարդարված Ֆյորսբերգ պատկերասրահը, որն անվանվել է Գյոթեբորգի արվեստի առաջատար հովանավոր Պոնտուս Ֆյորսբերգի և նրա կնոջ Գյոտիլդայի պատվին։ Պատկերասրահում ներկայացված են այնպիսի արվեստագետներ, ինչպիսիք են Պեդեր Կրեյերը, Կառլ Լարսենը, Բրունո Լիլյեֆոշը, Էդվարդ Մունկը, Անդերս Լեոնարդ Ցորնը։

Հավաքածուն ներառում է նաև ավելի հին և ժամանակակից արվեստի նմուշներ, ինչպես Սկանդինավյան, այնպես էլ միջազգային՝ Կլոդ Մոնե, Պաբլո Պիկասո և Ռեմբրանդ վան Ռեյն։ Michelin Green Guide-ում թանգարանն արժանացել է երեք աստղի։

## Ճարտարապետություն
Թանգարանի շենքը ստեղծվել է Գյոթեբորգի 1923 թվականի միջազգային ցուցահանդեսի համար ճարտարապետ Սիգֆրիդ Էրիկսոնի կողմից՝ նշելու քաղաքի 300-ամյակը և ներկայացնում է սկանդինավյան նեոդասական մոնումենտալ ճարտարապետության ոճը։ Այն կառուցվել է Գյոթեբորգյան դեղին աղյուսով։

## Պատկերասրահ

Geskel Salomon 1872. Göteborgs konstmuseum STF 1978.JPG|«Արտագաղթ» (1872), Գեսկել Սալոման
Hipp hipp hurra! Konstnärsfest på Skagen - Peder Severin Krøyer.jpg|*Hip, hip, hurra! Kunstnerfest på Skagen* (1886), Պեդեր Կրեյեր
Anders Zorn - Ute.jpg|*Ute* («Դրսում», 1888), Անդերս Լեոնարդ Ցորն
Vincent Willem van Gogh 078.jpg|*Olivenhain* (1889), Վինսենթ վան Գոգ
Sofie Ribbing - Ritande gossar (1866).jpg|Նկարող տղաները


## Ծանոթագրություններ

## Արտաքին հղումներ
* 

Կատեգորիա:1923 հիմնադրումներ Շվեդիայում
Կատեգորիա:1923 հիմնադրված թանգարաններ
Կատեգորիա:Գյոթեբորգ
Կատեգորիա:Շվեդիայի թանգարաններ
Կատեգորիա:Պատկերասրահներ
Կոշիկներ (նկար, Վան Գոգ)

**«Կոշիկներ»** (), հոլանդացի նկարիչ, պոստիմպրեսիոնիզմի և Էքսպրեսիոնիզմի կարկառուն ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականի ամռանը Ֆրանսիայի մայրաքաղաք Փարիզում։ Յուղաներկով կտավի չափերն են՝ 37,5×45,5 սմ։ Այսօր «Կոշիկներ» ստեղծագործությունը պահպանվում և ցուցադրվում է Ամստերդամում՝ Վան Գոգի թանգարանում։

## Պատմություն
Այս տարօրինակ և անհասկանալի սյուժեն՝ հնամաշ կոշիկները, Վինսենթ վան Գոգի կողմից դարձավ վեց տարբեր կտավների հիմք։ Նկարիչներից մեկը, ում հետ «Կոշիկներ» ստեղծագործության հեղինակը ծանոթացել է Ֆրանսիայում, հիշում է, թե ինչպես էր Վան Գոգը շուկաներում փնտրում համապատասխան կոշիկներ. «Հնոտիքի շուկայում նա գնում է մեկ զույգ հին, խոշոր չափերի, անճոռնի կոշիկներ։ Սրանք ինչ-որ մի բանվորի կոշիկներ են եղել, որոնք մաքուր էին և վերանորոգված։ Սրանք սովորական հին կոշիկներ էին, որոնք որևիցե մի առանձնահատկություն չունեին։ Մի անգամ, ցերեկվա ժամին, երբ անձրև էր գալիս, Վան Գոգը հագնում է կոշիկները և գնում զբոսնելու հին քաղաքային պարսպի շրջակայքում։ Եվ ահա՝ ամբողջովին աղտոտված և ցեխակոլոլ վիճակում կոշիկները դարձան առավել հետաքրքիր»։

Ըստ Վան Գոգի արվեստի քննադատների, հնարավոր է, որ այս հնամաշ կոշիկները խորհրդանշական դեր ու նշանակություն են ունեցել հեղինակի համար։ Կեղտոտված և քրքրված կոշիկները խորհրդանշում են աշխատողների ծանր աշխատանքը և վերջիններիս դժվար կենսապայմանները։ «Կոշիկներ» ստեղծագործությունը բազմաթիվ հոգեբանական ասոցացիաների տեղիք է տվել։ Բայց միևնույն ժամանակ, ոչ մեկին չի հաջողվել կտավում տեսնել Վան Գոգի անցած դժվարին կյանքի ուղին։

## Պատկերասրահ

Պատկեր:Vincent Willem van Gogh 117.jpg|«Կոշիկներ», 1887, Բալթիմորի արտ պատկերասրահ
Պատկեր:Zoccoli Vincent van Gogh.jpg|«Կոշիկներ», 1888, Ամստերդամ, Վան Գոգի թանգարան


## Ծանոթագրություններ

## Գրականություն
* Jacques Derrida, *La verità in pittura*, Roma 1981
* Martin Heidegger, *L'origine dell'opera d'arte* (1945-1950), in «Sentieri interrotti», Firenze 1996
* Martin Heidegger, *Dell'origine dell'opera d'arte e altri scritti*, Palermo 2004
* Meyer Schapiro, *L'oggetto personale come soggetto di natura morta. A proposito delle osservazioni di Heidegger su van Gogh*, 1968, in «Semeiotiche della pittura», Roma 2004
* Carlo Bordoni, *Le scarpe di Heidegger*, Chieti 2005
* Andrea Pinotti, *Estetica della pittura*, Bologna 2007
* Stefano Velotti, *La filosofia e le arti* (Capitolo I: "Un paio di scarpe e altri enigmi"), Roma-Bari 2012
* 

## Արտաքին հղումներ
* «Կոշիկները» ստեղծագործությունը Վան Գոգի թանգարանի պաշտոնական կայքում  

Կատեգորիա:1886 նկարներ
Կատեգորիա:Նիդերլանդների արվեստ
Կատեգորիա:Վան Գոգի թանգարանի նկարներ
Կատեգորիա:Վինսենթ վան Գոգի նկարներ
Դոնինգտոն ամրոց

**Դոնինգտոն ամրոց** (), միջնադարյան ամրոց Մեծ Բրիտանիայում։ Կառուցվել է 1836 թվականին Րիչարդ Աբենբարիյի հրամանով, ավելի ուշ գնվել է պալատի խոսնակ` Թոմաս Չոսերի կողմից։ Անգլիական առաջին համաշխարհային պատերազմի ժամանակ ամրոցը միապետական Ջոն Բոյսի հետ միասին գտնվում էր 18 ամիս պաշարման մեջ։ Ի վերջո կայազորը հանձնվեց, իսկ ամրոցը, բացառությամբ պահակադիտանոցի, ավերվեց։ Այժմ ավերակները գտնվում են Անգլիայի պատմական շենքերի և հուշարձանների հանձնաժողովի հսկողության տակ։

## Պատմություն
Դոնինգտոն բնակավայրը գտնվում էր Աբենբարի ընտանիքի տիրապետության տակ 1292 թվականից։ Ամրոցը կառուցվել է թագավորի Ռիչարդ II հրամանով 1386 թվականին։ 1398 թվականին շինությունը գնվել է Թոմաս Չոսերի կողմից, որպես իր դստեր Ալիսիայի նստավայր։
Ավելի ուշ` Թյուդորների հետ վեճի պատճառով ամրոցը դարձավ թագավորական սեփականություն։ 1514-1516 թվականներին Դոնինգտոնում բնակվում էր Սաֆոլկների առաջին դուքս` Չարլզ Բրենդոնը։ 1539 թվականին ամրոց է այցելում Հենրիխ VIII, իսկ 1568 թվականին այնտեղ է հաստատվում նրա երկրորդ դուստրը Եղիսաբեթը։
1600 թվականին Եղիսաբեթը ամրոցը շնորհեց Չարլզ Հովարդին։ Անգլիայի քաղաքացիական պատերազմի սկզբին ամրոցը դարձավ Ջոն Փակերի սեփականությունը, սակայն 1643 թվականին Նյուբերի պատերազմից հետո ամրոցը գրավեց Ջոն Բոյսը։ 1644 թվականի հոկտեմբերին, Ջոն Բոյսը իր գործընկերների հետ միասին պաշարեց ամրոցը։ 1646 թվականին ամրոցը քանդվեց։

## Ծանոթագրություններ

## Արտաքին հղումներ
* English Heritage page on Donnington Castle
* Gatehouse Gazetteer record for Donnington Castle
* Investigation History

Կատեգորիա:Ամրոցներ այբբենական կարգով
Կատեգորիա:Անգլիայի դղյակներ
Կատեգորիա:Դղյակներ ըստ երկրի
Սերիֆոս

**Սերիֆոս** (), Հունաստանին պատկանող կղզի, որը գտնվում է երկրի հարավարևելյան մասում՝ Կիկլադյան կղզեախմբում։

Վարչականորեն մտնում է Հարավային Եգեյան կղզիներ պերիֆերիայի Միլոս նոմոսի կամ տարածաշրջանային միավորի կազմի մեջ։ Համարվում է Հունաստանի Հանրապետության զբոսաշրջային կենտրոններից մեկը։

Կղզում նկատվում է Կիկլադյան քաղաքակրթության ազդեցությունը։

## Աշխարհագրություն
Սերիֆոսը կղզի է Եգեյան ծովի հարավում՝ դրա մաս կազմող Կիկլադյան կղզեախմբի կազմի մեջ։ Կիկլադների կազմում Սերիֆոսը միջին չափի կղզի է։

Սերիֆոս կղզին գտնվում է Սիֆնոս և Միլոս կղզիների մեջտեղում՝ ծովի մակարդակից զրոյական բարձրության վրա։ Այն գտնվում է Հունաստանի մայրաքաղաք Աթենքի գլխավոր նավահանգստից՝ Պիրեյոսից 170 կմ հեռավորության վրա։

Սերիֆոս կղզու ամենաբարձր լեռնագագաթն ունի 585 մետր բարձրություն։ Ռելիեֆը հարթավայրային է։ Կլիմայի ձևավորման գործում կարևոր ազդեցություն ունեն տաք ծովային հոսանքները։

## Բնակչություն
Ըստ 2011 թվականի համահունական մարդահամարի տվյալների՝ Սերիֆոս կղզու բնակչությունը կազմում է 1,420 մարդ։ Բնակիչները կղզիաբնակ հույներն են, որոնք դավանում են քրիստոնեություն՝ հույն ուղղափառություն։

Բնակչության միջին խտությունը կազմում է 19 մարդ/կմ²։ Բնակչության հիմնական զբաղմունքը ձկնորսությունն ու սպասարկման ոլորտի աշխատանքներն են։

## Տես նաև
* Կիկլադյան կղզիներ
* Միլոս

## Ծանոթագրություններ

Կատեգորիա:Աթենական ծովային միության անդամներ
Կատեգորիա:Հին Հունաստանի աշխարհագրություն
Կատեգորիա:Հին հունական դիցաբանության աշխարհագրություն
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի կղզիներ
Հարձակում Ցյուրիխում (2016)

2016 թվականի դեկտեմբերի 19-ին 3 անձ է վիրավորվել Շվեյցարիայի Ցյուրիխ քաղաքի կենտրոնում գտնվող Իսլամական կենտրոնում տեղի ունեցած կրակահերթի արդյունքում։ Դեպքի վայրում մեկ սպանված անձ է հայտնաբերվել, որն այնուհետև պարզվել է, որ հարձակում կատարած անձն է՝ 24-ամյա գանայական ծագմամբ շվեյցարացի մի երիտասարդ, որն ապրում էր Ուստերում։ Ենթադրվում է, որ հարձակում կատարած նույն անձը մեղավոր է նաև դեկտեմբերի 18-ին Ցյուրիխի Շվամենդինգեն թաղամասում գտած անձի սպանության մեջ։

## Հարձակում
2016 թվականի դեկտեմբերի 19-ին ժամը մոտ 16։30-ին մի երիտասարդ մտել է Ցյուրիխի գլխավոր գնացքի կայանի մոտ գտնվող Իսլամական կենտրոն և կրակ բացել։ Երեք անձ լուրջ վնասվածքներ է ստացել։ Հարձակումից հետո ոստիկանությունը շրջափակել է տարածքը։ Ըստ ոստիկանության՝ կասկածյալը փախուստի է դիմել, որից հետո սկսել են նրա գտնվելու վայրը պարզելու և բերման ենթարկելու աշխատանքները։ Ըստ 20 Minuten թերթի՝ դեպքից հետո կասկածյալը եղել է Ցյուրիխի գլխավոր գնացքի կայանի մոտակայքում։

Պարզվել է, որ կասկածյալը ինքնասպան է եղել հրազենային կրակոցից։ Նրա մարմինը գտել են հարձակումից մի քանի ժամ անց Gessnerallee թատրոնի մոտ՝ Զիլ գետում՝ Իսլամական կենտրոնից մոտ 300 մ հեռավորության վրա։ Պարզվել է կրակահերթ բացողի ինքնությունը՝ երիտասարդը 24-ամյա գանայական արմատներով շվեյցարացի էր, որն ապրում էր Ուստերում։ Ոստիկանությունը նշում է, որ ապացույց չկա, որ կասկածյալը կապված է եղել իսլամիստականների կամ աջ ծայրահեղականների հետ։ Ոստիկանության տվյալներով՝ կասկածյալը ներգրավված է եղել օկուլտական երևույթների մեջ։

## Շվամենդինգենի դիակը
2016 թվականի դեկտեմբերի 18-ին ծակած-կտրած վնասվածքով մարմին է հայտնաբերվել Ցյուրիխի Շվամենդինգեն թաղամասի խաղահրապարակում։ Ավելի ուշ հաստատվել է, որ այս սպանությունը կատարել է նույն անձը, որը կրակահերթ էր բացել Իսլամական կենտրոնում։ Զոհը ճանաչում էր մարդասպանին։

## Արձագանքներ
*  ԱՄՆ նախագահ Դոնալդ Թրամփը հարձակումը որակել է «ահաբեկչական հարձակում» և ասել, որ «քաղաքակիրթ աշխարհը պետք է փոխի մտածելակերպը»։

## Ծանոթագրություններ

Կատեգորիա:Շվեյցարիայի պատմություն
Ակադեմիկա ՖԱ

**«Ակադեմիկա»** (պորտ.՝ Académica de Coimbra), պորտուգալական ֆուտբոլային ակումբ՝ Կոիմբրա քաղաքից։ Ակումբը հիմնադրվել է 1887 թվականին։

## Պատմությունը
«Ակադեմիկա» ֆուտբոլային ակումբը հիմնադրվել է 1887 թվականի նոյեմբերի 3-ին։

1939 թվականին թիմը դարձել է Պորտուգալիայի գավաթակիր՝ հաղթելով «Բենֆիկային»։ «Ակադեմիկան» 2011/12 մրցաշրջանում դարձել է Պորտուգալիայի գավաթակիր, և ստացել Եվրոպայի Լիգայում հանդես գալու իրավունք։

## Մարզադաշտը
Ներկայումս «Ակադեմիկան» իր տնային հանդիպումներն անցկացնում է «*Սիդադի դի Կոիմբրա*» մարզադաշտում։ Մարզադաշտը կարող է տեղավորել 32010 հանդիսականի։

## Ձեռքբերումներ
* Պորտուգալիայի փոխչեմպիոն - 1966/67
* Պորտուգալիայի գավաթակիր - 1938/39, 2011/12
* Պորտուգալիայի սուպերգավաթի եզրափակչի մասնակից - 2012
* Սեգունդա լիգայի չեմպիոն - 1948/49, 1972,73

## Ծանոթագրություններ

## Արտաքին հղումներ
* «Ակադեմիակա» ՖԱ պաշտոնական կայքը 
* Էջը sportbox.ru կայքում
* Էջը soccer.ru կայքում

Կատեգորիա:1887 հիմնադրումներ Պորտուգալիայում
Կատեգորիա:Պորտուգալական ֆուտբոլային ակումբներ
Կատեգորիա:Պորտուգալիայի ֆուտբոլային ակումբներ
Զանգվածային թունավորում մեթիլ սպիրտով Իրկուտսկում

**Զանգվածային թունավորումը մեթիլ սպիրտով Իրկուտսկում** տեղի է ունեցել 2016 թվականի դեկտեմբերի 17-20-ը։ Թունավորման հետևանքով, ըստ դեկտեմբերի 23-ի տվյալների, մահացել է 74 մարդ։ Ընդհանուր առմամբ թունավորումից տուժել է 122 մարդ։ Զոհերի քանակով այս թունավորումն ամենախոշորն է հետխորհրդային Ռուսաստանում։

## Ժամանակագրություն
Դեկտեմբերի 17-ից Իրկուտսկի հիվանդանոցներ սկսեցին դիմել սպիրտ պարունակող հեղուկից՝ «Բոյարիշնիկ» լոգանքի ընդունման խտանյութից թունավորվածները։ Տվյալ հեղուկը նախատեսված չէ սննդի մեջ օգտագործման համար, որի մասին նշված է փաթեթավորման վրա, սակայն այն խմել են հեղուկի կազմի մեջ առկա էթիլ սպիրտի պատճառով։ Պարզվել է, որ Նովո Լենինո շրջանում, որտեղ և գրանցվել են թունավորման բոլոր դեպքերը, բացի մեկից, վաճառվել է մի չափաքանակ, որի մեջ խախտելով արտադրանքի բաղադրությունը օգտագործվել էր մեթիլ սպիրտ։

Մեթանոլի խտությունն այնքան բարձր էր, որ Իրկուտսկի № 8 հիվանդանոցի գլխավոր բժիշկը հայտնեց փոխանյութի օգտագործումից հետո ակնթարթային մահվան դեպքերի մասին։ Դեկտեմբերի 18-ի և 19-ի ընթացքում հիվանդանոցներ շարունակեցին դիմել մեթիլ սպիրտով թունավորվածներ։ Դեկտեմբերի 19-ի ցերեկը հայտնեցին Իրկուտսկի քաղաքամերձ շրջանում սպիրտ պարունակող հեղուկի լցման ընդհատակյա արտադրամասի հայտնաբերման մասին, որը պաշտոնապես «արտադրվում էր» Սանկտ Պետերբուրգում։ Բացի մեթիլ սպիրտից, «Բոյարիշնիկ»-ում հայտնաբերվել է անտիֆրիզ։

## Հետևանքներ
Դեպքի առիթով հարուցվել է քրեական գործ ՌԴ քրեական օրենսգրքի 238 հոդվածի 3-րդ մասի հատկանիշերով («Անվտանգության պահանջներին չհամապատասխանող ապրանքների և արտադրանքի թողարկումը, պահպանումը, իրացումը, որն անզգուշությամբ առաջացրել է երկու կամ ավելի անձանց մահ»)։ Ձերբակալվել է 7 մարդ, որոնք կասկածվում են սպիրտ պարունակող կեղծված արտադրանքի արտադրության ընդհատակյա արտադրամասի գործունեությունը կազմակերպելու, ինչպես նաև թունդ ոգելից խմիչքի հայտնի ապրանքանիշերի կեղծմամբ զբաղվելու մեջ։

Դեկտեմբերի 19-ին Իրկուտսկում մտցվել է արտակարգ իրավիճակ, որի հետ կապված արգելվել է ոչ սննդային սպիրտ պարունակող հեղուկների վաճառքը։

## Ծանոթագրություններ

Կատեգորիա:2016 թվականը Ռուսաստանում
Կատեգորիա:Զանգվածային թունավորումներ մեթանոլով
Կատեգորիա:Թունավորումներ
Կատեգորիա:Իրադարձություններ Ռուսաստանում
Կատեգորիա:Իրկուտսկ
Ժաննա Դյուվալ

**Ժաննա Դյուվալ** ( , ), դերասանուհի, բալետի պարուհի։

Ֆրանսիացի բանաստեղծ Շառլ Բոդլերի մուսան 20 տարվա ընթացքում։

## Կենսագրություն
Նրանք հանդիպել են 1842 թվականին, երբ Դյուվալը լքեց Հայիթի և մեկնեց Ֆրանսիա, մնացել են միասին հաջորդող քսան տարիների ընթացքում։ Դյուվալը, ըստ պատմությունների, կին էր, որին բոլորից շատ էր սիրում Բոդլերը՝ իր մայրիկից հետո։ Բոդլերը բազում բանաստեղծություններ է գրել՝ նվիրված Ժաննային, որոնց թվում են. «Պատշգամբ», «Էկզոտիկ բույր», «Sed non satiata», «Պարող օձ» և այլն։

[thumb|250px|left|Ժաննա Դյուվալի դիմանկարը, հեղ.՝ [Էդուարդ Մանե|Էդուար Մանե, 1862, Բուդապեշտ]]
Բոդլերը նրան անվանում էր *սև Վեներա* (), նա խորհրդանշում էր բանաստեղծի համար վտանգավոր գեղեցկություն, սեքսուալություն և 19-րդ հարյուրամյակի կնոջ գաղտնիքը։ Ժաննային պատկերել է Կուրբեն *Նկարչի արվեստանոց* (1855) կտավի վրա։ Առավել ուշ Էդուար Մանեն՝ Բոդլերի ընկերը, պատկերել է Ժաննա Դյուվալին 1862 թվականին, երբ կինն արդեն գրեթե կուրացել էր։

Դյուվալը մահացել է սիֆիլիսից 1862 թվականին, իսկ Բոդլերը մահացել է հինգ տարի անց, ևս սիֆիլիսից։ Ենթադրվում է, որ Ժաննա Դյուվալը թմրանյութեր էր ընդունում։ Այլ աղբյուրներ փաստում են, որ Դյուվալը ավելի շատ է ապրել, քան Բոդլերը։ Նադարը հաստատում էր, որ տեսել է Դյուվալին վերջին անգամ 1870 թվականին. այդ ժամանակ նա հենակներով էր շարժվում՝ տանջվելով սիֆիլիսից։

## Կերպարը
Ժաննա Դյուվալը՝ որպես էկզոտիկ սիրուհու կերպար դարձել է Անջելա Քարթերի «Սև Վեներա» նովելի գլխավոր հերոսուհին. նովելի անունով է կոչվել նրա պատմվածքների ժողովածուն (1985, տես. http://webdoc.gwdg.de/edoc/ia/eese/artic97/schmid/2_97.html): Նրան են նվիրված Նեյլո Հոփքինսոնի *Աղատ ճանապարհներ* (2003),Միքաեյլ Պրազանի *Շառլ Բոդլերի սիրուհին* (2007) վեպերը և այլ ստեղծագործություններ։

## Գրականություն
* Richon E. Jeanne Duval et Charles Baudelaire: belle d'abandon. Paris: L'Harmattan, 1999
* Søndergaard S.M., Strauber S.E. Women in Impressionism: from mythical feminine to modern woman. Milano: Skira, 2006

Կատեգորիա:Ֆրանսիացի դերասանուհիներ
Կատեգորիա:Հայտնի գրողների մուսաներ
Կատեգորիա:Ֆրանսիացի պարուհիներ
Կատեգորիա:Թատրոնի ֆրանսիացի դերասանուհիներ
Մեսի Նաքսոս

**Մեսի Նաքսոս** կամ պարզապես **Մեսի** (), լեռնային գյուղ Հունաստանի հարավարևելյան հատվածում՝ Կիկլադյան կղզիների մաս կազմող Նաքսոս կղզու վրա։

Վարչականորեն մտնում է Հարավային Եգեյան կղզիներ պերիֆերիայի Նաքսոս տարածաշրջանային միավորի կամ նոմոսի կազմի մեջ։

## Աշխարհագրություն
Մեսին գտնվում է Նաքսոս կղզու հյուսիսում։ Համարվում է կղզու ամենաբարձրադիր լեռնային բնակավայրերից մեկը։

Տարածքի հիմնական մասը ցածրալեռնային է, ընդերքը՝ անհարդ։ Բնորոշ է միջերկրածովային տաք կլիման։ Տարվա ամենատաք ամիսն ամառն է։ Կլիման նաև բավականին խոնավ է։

## Բնակչություն
Ըստ 2011 թվականի մարդահամարի տվյալների՝ գյուղի բնակչությունը կազմում է 97 մարդ։ Բնակիչները կղզիաբնակ հույներն են, որոնք զբաղվում են հիմնականում գյուղատնտեսական աշխատանքներով։

Բնակչությունը տարեց տարի նվազում է։ 1955 թվականի տվյալներով Մեսի գյուղն ուներ 180 մարդ բնակիչ։ Բնակչությունը դավանում է քրիստոնեություն՝ հույն ուղղափառություն։

## Ծանոթագրություններ

Կատեգորիա:Հունաստանի գյուղեր
Ալեքսանդրա Էլբակյան

**Ալեքսանդրա Էլբակյան** (), ղազախստանցի գիտաշխատող, ծրագրավորող, Sci-Hub կայքի ստեղծողը։ Նյու Յորք Թայմսը նրան համեմատել է Էդվարդ Սնոուդենի հետ, քանի որ նա, բնակվելով Ռուսաստանում, խուսափում է ամերիկյան օրենքներից։ Ars Technica-ն նրան համեմատել է Աարոն Շվարցի հետ։

## Կենսագրություն
Ինչպես ինքն է ասում, նա ունի հայկական, սլավոնական և ասիական ծագում։

Էլբակյանը բարձրագույն կրթություն ստացել է Աստանայում, որտեղ զարգացրել է համակարգչային ծրագրերը կոտրելու իր հմտությունները։ Մեկ տարի Մոսկվայում աշխատել է համակարգչային անվտանգության բնագավառում։ 2010 թվականին տեղափոխվել է Ֆրայբուրգ և աշխատանքի անցել ուղեղ-համակարգիչ ինտերֆեյս նախագծի վրա, որտեղ սկսել է հետաքրքրվել տրանսհումանիզմով, որից հետո մեկնել է ԱՄՆ-ի Ջորջիա նահանգի տեխնոլոգիական ինստիտուտ, որպես պրակտիկանտ։

Էլբակյանը Sci-Hub-ը գործարկել է 2011 թվականին, Ղազախստան վերադառնալուց հետո։ Sci-Hub-ը կայք է գիտնականների համար, որտեղ կարելի է բեռնել գրեթե ցանկացած գիտական աշխատություն։ Ալեքսանդրայի ստեղծած կայքն այնպիսի ճանաչում է ձեռք բերել, որ ԱՄՆ-ի Elsevier խոշորագույն գիտական հրատարակչությունը հայց է ներկայացրել կայքին։

Ներկայումս Էլբակյանը գտնվում է ընդհատակում՝ արտահանձնման ռիսկի պատճառով։ Համաձայն 2016 թվականի նրա հարցազրույցների՝ իր նյարդաբանական հետազոտությունները գտնվում են սպասողական վիճակում։ Իր գիտության պատմության մագիստրոսական ծրագիրը հավաքել է անհայտ փոքր մասնավոր համալսարանում։ Նրա ատենախոսությունը նվիրված է գիտական հաղորդակցությանը։

Nature ամսագիրը Ալեքսանդրա Էլբակյանին ճանաչել է 2016 թվականի ամենաազդեցիկ մարդը գիտության բնագավառում։

## Ծանոթագրություններ

Կատեգորիա:Ղազախ գիտնականներ
Կատեգորիա:Ռուս ծրագրավորողներ
Կատեգորիա:Տեղեկատվական տեխնոլոգիաների անձինք
Կատեգորիա:Քոփիրայթի ակտիվիստներ